غول (مختصر سیریل)

غول ایک بھارتی ڈراونی سٹریمنگ ٹیلی ویژن مختصر سیریل ہے جو عرب لوک داستانوں کے شیطان غول پر مبنی ہے، اور سیکرڈ گیمز کے بعد بھارت سے تعلق رکھنے والی دوسری نیٹ فلکس اوریجنل ہے۔ اس سیریل کو پیٹرک گراہم نے لکھا اور اس کی ہدایت کاری کی ہے اور مشترکہ طور پر جیسن بلم، انوراگ کشیپ، ریان ٹوریک، وکرمادتیہ موٹوانے، مائیکل ہوگن، کلیان کیروین، جان پینوٹی اور سورج گوہل نے اپنے اپنے بینرز بلم ہاؤس پروڈکشنز، فینٹم فلمز اور ایوانہو پکچرز کے تحت پروڈیوس کیا ہے۔

کہانی بھارت میں ایک ڈسٹوپین مستقبل میں ترتیب دی گئی ہے جہاں فاشزم عروج پر ہے، اور کہانی کا مرکزی پلاٹ ایک خوفناک دہشت گرد علی سعید سے خفیہ سرکاری حراستی کیمپ میں پوچھ گچھ ہے جس کے نتیجے میں خوفناک اور مافوق الفطرت واقعات کا سلسلہ شروع ہوتا ہے۔ رادھیکا آپٹے نے ندا رحیم کا مرکزی کردار ادا کیا ہے جس کی معاون اداکاروں میں مناو کول، رتنابلی بھٹاچارجی، ایس ایم ظہیر، مہیش بلراج، روہت پاٹھک اور ملہار گوئنکا نے ہیں۔

مختصر سیریل کا تصور گراہم کے خواب کی بنیاد پر کیا گیا تھا۔ اصل میں تین پروڈکشن ہاؤسز کے درمیان میں ہونے والی ڈیل میں 3 فلموں میں سے پہلی فلم بننا تھا، نیٹ فلکس نے فروری 2018 ءمیں پروڈکشن حاصل کی جب گراہم نے محسوس کیا کہ ایک طویل فارمیٹ بہتر ہوگا اور اگر اسے مختصر سیریل میں تبدیل کر دیا جائے۔  پرفارمنس اور کہانی کی تعریف کے ساتھ، غول کو ناقدین کے مثبت جائزے ملے۔

کردار 

 رادھیکا آپٹے بطور ندا رحیم
 مناو کول بطور کرنل سنیل ڈاکونہا
 ایس ایم ظہیر بطور شاہنواز رحیم
 رتنابلی بھٹاچارجی بطور میجر لکشمی داس
 مہیش بلراج بطور علی سعید
 ریش لامبا بطور سینیسٹر مین
 ملہر گوئنکا بطور صوبیدار ببلو
 روہت پاٹھک بطور کپتان لامبا
 رابن داس بطور مولوی (مسلم مولوی)
 سریندر ٹھاکر فولاد سنگھ کے طور پر

مارکیٹنگ اور نشریات 
مختصر سیریل 24 اگست 2018ء کو نیٹ فلکس کے ذریعہ جاری کی گئی۔  انہوں نے بھارت میں پہلے سے موجود سیکرڈ گیمز کے پوسٹروں پر بھوت کی علامت پینٹ کرکے تشہیر کی۔  یہ سیریل22 اگست 2018ء کو ممبئی میں دکھائی گئی۔

حوالہ جات

بیرونی روابط 
 

2018ء میں شروع ہونے والے بھارتی ٹیلی ویژن سلسلے
Short description is different from Wikidata